" Minn bakgrunnur í íþróttum er enginn , íþróttir voru bara ekki mitt fag , " segir Vigfús Ingvarsson 43 ára meðlimur í hlaupahópnum Árbæjarskokki . Vigfús byraði að hlaupa um mitt ár 2011 er hann fór á byrjendanámskeið hjá Árbæjarþreki . Innan tíðar hafði Vigfús náð sínu fyrsta markmiði sem var að hlaupa 10 km Reykjavíkurmaraþoni árið 2011 á undir 60 mínútum . Síðan hefur hefur Vigfús haldið áfram og hefur t.d. þá reglu að hlaupa að minnsta kosti eitt 10 km hlaup í mánuði . Þá hljóp Vigfús 21 km í síðasta Reykjavíkurmaraþoni . Saga Vigfúsar er enn ein staðfestingin á því að aldrei er of seint að byrja að hlaupa og með elju og ástundun er hægt að ná góðum árangri á skömmum tíma . Vigfús byrjaði að hlaupa 2011 og hefur ekki litið um öxl síðan . Hvenær gekkstu í hlaupahópinn , varstu búinn að hlaupa lengi áður ? Ég byrjaði í hlaupahópnum í júní 2013 og var þá búin að vera að hlaupa í um tvö ár . Hvað hefur það gefið þér að hlaupa í hlaupahóp ? Að vera í hlaupahóp gefur manni aðhald og æfingarnar eru fjölbreyttari en ef maður væri að hlaupa einn . Svo er ekkert skemmtilegra en að vera í góðum félagsskap , maður er farinn að aðlaga vinnutímann að hlaupaæfingunum og það er nánast að maður fái samviskubit ef maður mætir ekki á æfingu . Hver er munurinn á því að hlaupa einn eða í hlaupahóp ? Æfingarnar eru fjölbreyttari sem gerir það að verkum að markmiðin nást fyrr en ella og að sjálfsögðu félagsskapurinn . Hvernig hlaupari ertu , hvað hleypur þú oft og lengi í einu ? Ég myndi segja að ég væri byrjandi , hópurinn hleypur þrisvar í viku og ég mæti svo gott sem alltaf á virkum dögum en um helgar fer ég oft bara einn . Ég reyni alltaf að hlaupa þrisvar í viku og ca. 10 - 15 km í senn . Á fólk sem er að hlaupa eða langar að byrja að ganga í hlaupahóp ? Já ég myndi segja það , enn og aftur þá gefur það manni aðhald og maður lærir líka af reyndari hlaupurum . Hvað gera hlaup fyrir þig persónulega ? Fyrir mér var þetta spurning um að fara gera eitthvað fyrir mig sjálfan , líkaminn var farinn að senda mér viðvörunarljós , vigtin var líka farin að kvarta svo ég varð bara að fara gera eitthvað og hlaup urðu fyrir valinu . Núna er það þannig að þegar maður er búin að hlaupa í klukkutíma eða meira og kemur heim eða fer í pottinn í lauginni , kemur einhver ótrúlega góð vellíðan Maður verður bara svo ánægður með sig . Af hverju hlaup frekar en ræktin eða önnur hreyfing ? Ég skal ekki segja , ætli það sé ekki bara útiveran , annars fer maður líka á brettið í þrekinu ef það viðrar ekki til útihlaupa . En útiveran er engu öðru lík . Hvað hefur staðið upp úr í hlaupunum undanfarið ? Það er að hafa klárað hálfmaraþon í Reykjavíkurmaraþoni Íslandsbanka á síðasta ári undir þeim tíma sem ég hafði stefnt að . Hver eru markmiðin til skemmri og lengri tíma ? Markmið mitt í ár er að bæta tímann minn bæði í 10 km og 21.1 km , svo stefnir maður á að fara hálft maraþon í Amsterdam í október . Eitthvað að lokum ? Er þetta ekki bara spurning um að koma sér uppúr sófanum og fara út að gera eitthvað , hlaupa til dæmis .